WIIK บวกเกือบ 4% โบรกฯ แนะซื้อเก็งกำไร
WIIK บวกเกือบ 4% ล่าสุด ณ เวลา 14.42 น. อยู่ที่ระดับ 5.45 บาท บวก 0.20 บาท หรือ 3.81% สูงสุด 5.50 บาท ต่ำสุด 5.25 บาท ด้วยมูลค่าซื้อขาย 93.78 ล้านบาท ด้าน บล.กสิกรไทย แนะซื้อเก็งกำไร
27 มิ.ย. 2560

ผู้สื่อข่าวรายงานว่าราคาหุ้นบริษัทวิค แอนด์ ฮุคลันด์ จำกัด (มหาชน) หรือ WIIK ล่าสุด ณ เวลา 14.42 น. อยู่ที่ระดับ 5.45 บาท บวก 0.20 บาท หรือ 3.81% สูงสุด 5.50 บาท ต่ำสุด 5.25 บาท ด้วยมูลค่าซื้อขาย 93.78 ล้านบาท ขณะที่ดัชนีตลาดหุ้นไทยโดยรวมบวก 0.00%

โดยราคาหุ้น WIIK ปรับตัวขึ้นติดต่อกันเป็นวันที่ 4 นับตั้งแต่วันที่22 มิ.ย.60 ด้าน บล.กสิกรไทย ระบุในบทวิเคราะห์ แนะซื้อเก็งกำไร WIIK โดยมีเป้าหมายการทำกำไรที่บริเวณ 5.75 บาท และ 6 บาท ขณะที่ใช้การถดถอยหลุด 5.25 บาทเป็น stop loss
ทั้งนี้หลังจากที่ราคาได้ยกตัวขึ้นทำจุดสูงที่บริเวณ 5.3 ก็ได้มีการอ่อนตัวลงมาสร้างฐานบริเวณกลุ่มค่าเฉลี่ยที่เรียงตัวในเชิงบวก ล่าสุดราคาได้มีการยกตัวขึ้นเหนือยอดสูงดังกล่าว พร้อมด้วย vol. ที่เพิ่มสูงขึ้น สัญญาณของ MACD ยกตัวขึ้นเหนือ signal line ในแดนบวก สะท้อนโอกาสที่ราคาจะสามารถยกตัวขึ้นเข้าทดสอบขอบบนของช่องคู่ขนานยกตัว